《汉宫春》
元代·谭处端

自慕贫闲，便摧强挫锐，柔弱和光。尘缘顿舍，慧烛朗爇灵房。

七门返照，用七宝、密密铺妆。擒猿马，邪生智巧，锻炼列另端行。

清净自然守守，守无为常善，一炷心香。平康宴乐，玉液酬泛琼觞。

云朋霞友，笑喧哗、金玉玎珰。人去后，云收雾敛，澄澄月满虚堂。

作者简介：—全真道北七真之一。宁海（今山东牟平）人。初名玉，字伯玉，后改法名处端，字通正，号长真子。金大定年间师事王重阳，为全真道南无派创立者。传平昔好书龟蛇二字，奉道信士多收藏之。元世祖赠“长真水蕴德真人”，世称“长真真人”。著有《水云集》。